| *Dasypus sabanicola*Armadillo da sabana |
| --- |
|  |
| Estado de conservación |
| Pouco preocupante (LC)Pouco preocupante |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Subfilo: | Vertebrata |
| Clase: | Mammalia |
| Infraclase: | Placentalia |
| Superorde: | Xenarthra |
| Orde: | Cingulata |
| Familia: | Dasypodidae |
| Xénero: | *Dasypus* |
| Especie: | ***D. septemcinctus*** |

 |
| Nome binomial |
| *Dasypus sabanicola*Mondolfi, 1968 |
| Distribución de Dasypus sabanicolaDistribución de *Dasypus sabanicola*Distribución de *Dasypus sabanicola* |

***Dasypus sabanicola***, coñecido vulgarmente como **armadillo da sabana**, é unha especie de mamífero placentario da orde dos cingulados e da súa única familia, a dos dasipódidos,
endémico da rexión dos Llanos en Colombia e Venezuela.

Descrición
----------

Alcanza os 60 cm de lonxitude e pesa 9,5 kg. Ten moi pouco pelo.

Bioloxía
--------

### Hábitat e distribución

Vive na sabana, en matogueiras, áreas abertas e cerca de formacións de pedra calcaria, entre os 25 e os 200 m de altitude.

*Dasypus sabanicola* habita nos Llanos de Colombia e Venezuela; pódese encontrar en pasteiros abertos ou en zonas de matogueiras. zonas de terras baixas e de altitude media. Cada animal ocupa entre 1,7 e 11,6 hectáreas.

### Nutrición

Como outros armadillos, aliméntase sobre todo de formigas e térmites.

### Reprodución

As femias paren catro crías por camada, que son monocigóticos (xeneticamente idénticos), xa que estes armadillos caracterízanse por un modo de reprodución, a poliembrionía obrigatoria, única entre os vertebrados, que se comprobou nas catro especies do xénero *Dasypus* en que se investigou.  
No fenómeno da poliembrionía monocigótica, un óvulo fecundado único dá lugar á formación de varios embrións (neste caso catro) por partición do blastocisto en varias partes iguais despois da súa implantación no útero.  
Non existen datos sobre a idade na que se alvanza a madurez sexual de *D. sabanicola*. Pero nunha especie emparentada, *Dasypus hybridus*, estímase que se produce aos 4 anos, polo que se sospeita que a de *D. sabanicola* será similar.

Taxonomía
---------

A especie *Dasypus sabanicola* foi descrita hai pouco tempo, en 1968, polo biólogo e ecólogo venezolano Edgardo Mondolfi Otero, especializado en terioloxía (estudo dos mamíferos), nun traballo publicado en *Mem. Soc. Cienc. Nat. La Salle* **27**: 151. Non se coñecen subespecies.

Estado de conservación
----------------------

A Unión Internacional para a Conservación da Natureza e dos Recursos Naturais (UICN) vén cualificando desde 2006 o status desta especie como *LC* (pouco preocupante), cualificación que mantén na actualidade (2016). Porén, a súa área de distribución está restrinxida ás chairas de inundación (llanos) de Colombia e Venezuela, ecosistema que está afectado seriamente pola conversión deste hábitat para establecer cultivos agroindustriais, plantacións e produción de biocombustíbeis, e que se espera que este impacto aumente significativamente durante a próxima década. O uso de produtos agroquímicos está reducindo seriamente a dispoñibilidade de insectos, a principal fonte de alimento de *Dasypus sabanicola*, afectando así aínda máis á súa poboación. Ademais, hai evidencias de que sofre caza severa en varias partes da súa área, e é a especie de armadillo máis buscada polos cazadores nos llanos de Colombia. En Colombia, os labregos informaron un descenso dos avistamentos desta especie, pero debido á falta de traballo de campo, a diminución da poboación é difícil de cuantificar. Estes factores garanten unha avaluición preventiva de *NT* (case ameazada).

Notas
-----

1. 1 2 3 4 5  Superina, M.; Trujillo, F.; Arteaga, M. & Abba, A. M. (2014): *Dasypus sabanicola* na *Lista vermella de especies ameazadas* da UICN. Versión 2015-4. Consultada o 2 de febreiro de 2016.
2. 1 2  *Dasypus sabanicola* no *MSW*.
3. ↑  Eisenberg, J. F. (1989): *Mammals of the Neotropics. The Northern Neotropics*. Chicago: The University of Chicago Press.
4. ↑  Morales-Jiménez, A. L. Sánchez, F. Poveda, K. & Cadena, A. (2004): *Mamíferos terrestres y voladores de Colombia, guía de campo*. Bogotá: Ramos López Editorial.
5. ↑  Fergusson-Laguna, A. (1984): *El cachicamo sabanero*. Caracas: Fondo Editorial.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Dasypus sabanicola Modificar a ligazón no Wikidata*** |

|  |  |
| --- | --- |
|  | Wikispecies posúe unha páxina sobre:  ***Dasypus sabanicola*** |

### Bibliografía

* McKenna, Malcolm C. & Bell, Susan K. (1997): *Classification of Mammals Above the Species Level*. Nova York: Columbia University Press. ISBN 0-231-11013-8.
* Nowak, Ronald M. (1999): *Walker's Mammals of the World*. 6ª ed. Baltimore, Maryland, EE. UU.: The Johns Hopkins University Press. ISBN 978-0-8018-5789-8.
* Wilson, D. E. & Reeder, D. M. eds. (2005): *Mammal Species of the World: A Taxonomic and Geographic Reference*, 3rd ed. Baltimore, Maryland, USA: The Johns Hopkins University Press. ISBN 978-0-8018-8221-0.

### Outros artigos

* Cingulados
* Dasipódidos

### Ligazóns externas

* *Dasypus sabanicola* en Genus *Dasypus*, en Armadillo-online.org *(en inglés)*
* *Dasypus sabanicola* na ADW.
* *Dasypus sabanicola* na EOL.

|  |  |
| --- | --- |
| Identificadores taxonómicos | 
* ADW: Dasypus\_sabanicola
* EOL: 328486
* Fossilworks: 161183
* GBIF: 2440787
* iNaturalist: 47071
* IRMNG: 10228359
* ITIS: 624901
* IUCN: 6292
* MSW: 11700017
* NCBI: 1756217

 |

|  |  |
| --- | --- |
| Identificadores | 
* UMLS: C4091423

 |